Ha az ATM mögött bankfiók van, menj be és kérj segítséget! Elképzelhető, hogy soron kívül le tudják állítani a berendezést és kiveszik belőle a kártyádat. Erre elsősorban akkor van lehetőség, ha ugyanannak a banknak a kártyáját használtad, mint amelyhez az ATM is tartozik. Ha a fiók nincs nyitva, vagy nem kérsz ügyintézést, akkor a kártyád a honos bankfiókodban veheted át egy későbbi időpontban. Ha az ATM-et a bankkártyádat kibocsátó banktól eltérő bank üzemelteti, vagy bankfüggetlen szolgáltató, akkor általában biztonsági okokból nem szolgáltatják vissza a kártyádat. Ekkor a bankodnál kell újat kérni.